1. pielikums
Ādažu novada pašvaldības domes 25.06.2026. sēdes lēmumam Nr. 228
APSTIPRINĀTS
ar Ādažu novada pašvaldības domes
2026.gada 25.jūnija lēmumu Nr. 228

NOSACĪJUMI
Zemes ierīcības projekta izstrādei zemes vienībai Aizvēju ielā 20, Garciemā 

Pamatojums.
Pašvaldību likuma 4.panta pirmās daļas 15. punkts un 10.panta pirmās daļas 21.punkts, Zemes ierīcības likuma 8.panta pirmā daļa, Ministru kabineta 02.08.2016. noteikumu Nr.505 “Zemes ierīcības projekta izstrādes noteikumi” 13.punkts un Ādažu novada pašvaldības domes 2026.gada 25. jūnija lēmums Nr. 228. 
Projekta izstrādes mērķis.
Pamatot zemes vienības Aizvēju ielā 20, Garciemā, Carnikavas pag., Ādažu nov., ar kadastra apzīmējumu 80520080491 (turpmāk- Zemes vienība) sadalīšanu.
Darba uzdevums.
1.1. Izstrādāt zemes ierīcības projektu Zemes vienības sadalīšanai saskaņā ar šiem nosacījumiem, Zemes ierīcības likumu, Ministru kabineta 02.08.2016. noteikumiem Nr.505 „Zemes ierīcības projekta izstrādes noteikumi” un citiem uz teritorijas plānošanu, būvniecību un vides aizsardzību attiecināmiem LR normatīvajiem aktiem.
1.2. Zemes ierīcības projekta risinājumos ievērot Carnikavas novada teritorijas plānojumu un tā teritorijas izmantošanas un apbūves noteikumus.
1.3. Zemes ierīcības projekta saturu izstrādāt atbilstoši Ministru kabineta 02.08.2016. noteikumu Nr.505 „Zemes ierīcības projekta izstrādes noteikumi” III. un IV nodaļas prasībām:
· Paskaidrojuma raksts.
· Grafiskā daļa.

1.4. Zemes ierīcības projekta izstrādāšanas nosacījumi.
1.4.1. Zemes ierīcības projekta robežas: zemes vienības Aizvēju ielā 20, Garciemā, Carnikavas pag., Ādažu nov., ar kadastra apzīmējumu 80520080491 kadastrālās robežas.
1.4.2. Projekta grafisko daļu izstrādāt digitālā veidā vektordatu formā (*.dwg, *.dgn vai *.shp datņu formātā) uz aktuāla topogrāfiskā plāna; 
1.4.3. Saskaņā ar Carnikavas novada teritorijas plānojumu zemes vienība ar kadastra apzīmējumu 80520080491 atrodas Savrupmāju apbūves teritorijā (DzS1), kurā minimālā jaunveidojamā zemes vienības platība ir noteikta 1200 m2.
1.4.4. Jaunveidojamo zemes vienību minimālajā platībā netiek ieskaitīta zemes vienības daļa, kas atrodas ielu vai ceļu sarkano līniju robežās. 
1.4.5. Projektā jānorāda Vilgu ielas plānotās sarkanās līnijas un plānotā un atļautā teritorijas izmantošana, kā norādīts ĢEOLatvija.lv publicētās Ādažu novada jaunā teritorijas plānojuma 2.redakcijas grafiskajā daļā. 
1.4.6. Zemes vienības daļas sarkano līniju koridorā izdalāmas atsevišķās zemes vienībās.
1.4.7. Zemes vienība sadalāma divās zemes vienībās, kurām nodrošināta piekļuve no Aizvēju un Vilgu ielas. 
1.4.8. Projektā jānorāda teritorijas ar 10% applūstamības risku atbilstoši Latvijas Vides, ģeoloģijas un metroloģijas centra izstrādātājai plūdu kartei. 
1.4.9. Projektā jānorāda zemes izmantošanas veidi, noteiktie apgrūtinājumi, aizsargjoslas un servitūti, arī ap ūdens ņemšanas vietām, plānotā adresācija, nekustamā īpašuma/funkcionālās zonas lietošanas mērķi.
1.5. Projekta saskaņošanas nosacījumi.
3.5.1. Projekts jāsaskaņo ar šādām institūcijām:
1.5.1.1. AS “Sadales tīkls”;
1.5.1.2. P/a “Carnikavas komunālserviss”;
1.5.1.3.  SIA “Ādažu ūdens”.
1.5.2. Gadījumā, ja Zemes vienībai ir apgrūtinājumi un/vai aizliegumi, zemes ierīcības projektu nepieciešams saskaņot ar to uzturētājiem.
1.5.3. Pirms projekta saskaņošanas uzsākšanas zemes ierīcības projekts (grafiskā daļa un paskaidrojuma raksts) jāsaskaņo ar Ādažu novada pašvaldības Centrālās administrācijas Teritorijas plānošanas nodaļu.
1.5.4. Saskaņoto zemes ierīcības projektu iesniegt Ādažu novada pašvaldībā, pievienojot projekta grafiskos materiālus arī digitālā formā *dgn vai *dwg formātā.
1.6. Zemes ierīcības projekta grafisko daļu nodot un reģistrēt SIA „Mērniecības Datu Centrs”.

Ar Ādažu novada teritorijas plānojumu un teritorijas izmantošanas un apbūves noteikumiem var iepazīties Ādažu novada pašvaldības Teritorijas plānošanas nodaļā, pašvaldības tīmekļa vietnē www.adazunovads.lv un valsts vienotajā ģeotelpiskās informācijas portālā www.geolatvija.lv.



Teritorijas plānotāja							G. Smilga

